วิโอเลต วอเทียร์

**วิโอเลต วอเทียร์** (เกิด 10 ตุลาคม พ.ศ. 2536) ชื่อเล่น **วี** เป็นนักร้อง นักแต่งเพลง และนักแสดงลูกครึ่งไทย-เบลเยียม เธอเป็นที่รู้จักจากการเข้าร่วมประกวดร้องเพลงในรายการ *[[เดอะวอยซ์ไทยแลนด์ (ฤดูกาลที่ 2)]]* มีผลงานแสดงภาพยนตร์เรื่อง *[[ฟรีแลนซ์..ห้ามป่วย ห้ามพัก ห้ามรักหมอ]]*, *[[พรจากฟ้า]]* และ *[[ดายทูมอร์โรว์]]* โดยเธอได้รับรางวัลรางวัลภาพยนตร์แห่งชาติ สุพรรณหงส์, รางวัลสมาคมผู้กำกับภาพยนตร์ไทย, คมชัดลึก อวอร์ด และรางวัลภาพยนตร์ไทย ชมรมวิจารณ์บันเทิง สาขานักแสดงสมทบหญิงยอดเยี่ยม จากภาพยนตร์เรื่อง *ฟรีแลนซ์..ห้ามป่วย ห้ามพัก ห้ามรักหมอ* (2558)

## ชีวิตและการทำงาน
### ชีวิตช่วงแรก
วิโอเลต วอเทียร์ เกิดเมื่อวันที่ 10 ตุลาคม พ.ศ. 2536 ที่เมืองโยโกฮามะ จังหวัดคานางาวะ ประเทศญี่ปุ่น พ่อของเธอคือฟรองซัวส์ วอเทียร์ ชาวเบลเยียม เป็นวิศวกรซอฟต์แวร์ แม่ของเธอคือ รองศาสตราจารย์ ดร.รุจิรา ตาปราบ ปัจจุบันดำรงตำแหน่งอาจารย์ประจำคณะอุตสาหกรรมเกษตร สถาบันเทคโนโลยีพระจอมเกล้าเจ้าคุณทหารลาดกระบัง มีน้องชาย 1 คนชื่อกานต์ วิโอเลตกล่าวว่าได้รับการเลี้ยงดูอย่างวัฒนธรรมไทยมากกว่าตะวันตก โดยจะใช้ภาษาไทยกับมารดา ใช้ภาษาฝรั่งเศสกับบิดา และเรียนรู้ภาษาญี่ปุ่นมาบ้างในช่วงที่ญีปุ่น จบการศึกษาประถมศึกษาจากโรงเรียนมาเรียลัย มัธยมศึกษาจากโรงเรียนเทพศิรินทร์ร่มเกล้า นอกจากนี้ยังเป็นนักเรียนแลกเปลี่ยนโครงการเอเอฟเอส ประเทศแคนาดา จบการศึกษาระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาภาพยนตร์และภาพนิ่ง

### 2013–2018: Competition on ''The Voice Thailand'' and career beginnings
วิโอเลตมีผลงานเล่นมิวสิกวิดีโอเพลง "หายใจออกก็เหงา หายใจเข้าก็คิดถึง" ของ วงซีควินท์ จากนั้นได้ร่วมประกวดร้องเพลงในรายการ *[[เดอะวอยซ์ไทยแลนด์ (ฤดูกาลที่ 2)|เดอะวอยซ์ไทยแลนด์ ซีซั่นที่ 2]]*  ร้องเพลง "Leaving on a Jet Plane" ในรอบ Blind audition ที่คลิปมียอดวิวสูงที่สุดของฤดูกาล แต่สามารถผ่านไปได้ถึงแค่รอบน็อคเอ้าท์เท่านั้น ต่อมาได้แสดงเป็นตัวประกอบในภาพยนตร์เรื่อง *[[ฝากไว้..ในกายเธอ]]* ของค่ายจีทีเอช รวมถึงร้องเพลงประกอบด้วย ในปีนั้นเองมีผลงานเขียนเพลง อย่างเพลง "Walk You Home" จากภาพยนตร์ *[[ไอฟาย..แต๊งกิ้ว..เลิฟยู้]]* 

จากนั้นร้องเพลงประกอบละครช่องสามอีกหลายเพลง อย่างเช่น เพลง "อยากรู้หัวใจตัวเอง" จากละคร *[[แอบรักออนไลน์]]*, เพลง "สะดุด" จากละคร *[[นางสาวทองสร้อย|นางสาวทองสร้อย คุณแจ๋วหมายเลข 1]]*  รวมถึงเพลง "หากฉันตาย" จากละคร *[[ขอเป็นเจ้าสาวสักครั้งให้ชื่นใจ]]* และเพลงประกอบโฆษณาไอศกรีมคอร์นเน็ตโตที่ได้ร้องกับโจอี้ บอย ซึ่งได้ร่วมแต่งเพลงนี้ด้วย ต่อมามีผลงานแสดงภาพยนตร์เรื่อง *[[ฟรีแลนซ์..ห้ามป่วย ห้ามพัก ห้ามรักหมอ]]* ที่ทำให้เธอได้รับรางวัลภาพยนตร์แห่งชาติ สุพรรณหงส์ ครั้งที่ 25 รางวัลสมาคมผู้กำกับภาพยนตร์ไทย ครั้งที่ 6 รางวัลคมชัดลึก อวอร์ด ครั้งที่ 13 และรางวัลภาพยนตร์ไทย ชมรมวิจารณ์บันเทิง ครั้งที่ 24 ในสาขานักแสดงสมทบหญิงยอดเยี่ยม จากทั้ง 4 สถาบัน และยังได้ร้องเพลงประกอบภาพยนตร์ชื่อเพลง "Vacation Time" ร้องร่วมกับอภิวัชร์ เอื้อถาวรสุข

### 2018–2020: Breakthrough with first album
พ.ศ. 2561 ปล่อยเพลงสากลเพลงแรกคือ "Drive" ต่อด้วยเพลงสากลเพลงที่ 2 ในเพลง "Smoke" ออกมาในปีเดียวกัน โดยติดอันดับ 1 บน Apple Music Chart ถึง 8 ประเทศ ได้แก่ ไทย กัมพูชา ลาว สิงคโปร์ เวียดนาม อินโดนีเซีย มาเลเซีย และศรีลังกา จนใน พ.ศ. 2563 ปล่อยเพลงสากลเพลงที่ 3 ในเพลง "Brassac"

## ชีวิตส่วนตัว
ปัจจุบัน กำลังคบหาดูใจกับจิรายุ ละอองมณี นักแสดงและนักร้องนำวงเรโทรสเปกต์

## จุดยืนทางการเมือง
วิโอเลตสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

## ผลงานดนตรี
### อัลบั้ม

### ซิงเกิล

### เพลงประกอบภาพยนตร์ และละคร

### ซิงเกิลรับเชิญ

### ซิงเกิลพิเศษ

### เพลงอื่น ๆ

### การแต่งเพลง

## ผลงานการแสดง
### ภาพยนตร์

### ละครโทรทัศน์

## ผลงาน[[พิธีกร]]
** ออนไลน์ **
* **พ.ศ. 2565** : Friendsfly Ep1 ทางช่อง YouTube:GoyNattyDream Channel ร่วมกับ อรัชพร โภคินภากร, อภิชญา พานิชตระกูล, นันทนัท ฐกัดกุล, บอสสอก กมลพิพัฒน์, แอมมี่, น้ำหอม

## การจัดรายการวิทยุ
* ดีเจคลื่น Cat Radio (2558)

## คอนเสิร์ต
* Star Theque GTH 11 ปีแสงคอนเสิร์ต (2558)
* **YOU BETTER LOVE ME CONCERT (2566)**
* 4 Queens Concert (2566) ร่วมกับ อิ้งค์ วรันธร, ส้ม มารี และ โบกี้ไลอ้อน
* Move On จนโคจรมาเจอกัน Concert (2568) ร่วมกับ อิ้งค์ วรันธร, ส้ม มารี และ โบกี้ไลอ้อน
* **คอนเสิร์ตนั่งใกล้ VIOLETTE WAUTIER SO VERY DRAMATIC LIVE IN THEATRE (2568)**
* THE SHOWCASE FESTIVAL BY POL HUIPRASERT (2569) ร่วมกับ JEFF SATUR, NONT TANONT, THE TOYS, BOWKYLION และ 4EVE

## รางวัล

## หมายเหตุ

## อ้างอิง

## แหล่งข้อมูลอื่น
* 

หมวดหมู่:บุคคลจากโยโกฮามะ
หมวดหมู่:บุคคลจากโรงเรียนเทพศิรินทร์ร่มเกล้า
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ชาวไทยเชื้อสายเบลเยียม
หมวดหมู่:นักแสดงหญิงจากกรุงเทพมหานคร
หมวดหมู่:เน็ตไอดอล
หมวดหมู่:นักร้องหญิงชาวไทย
หมวดหมู่:นักร้องเพลงภาษาอังกฤษชาวไทย
หมวดหมู่:นักร้องเพลงภาษาฝรั่งเศสชาวไทย
หมวดหมู่:นักร้องนักแต่งเพลงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
หมวดหมู่:นักร้องทีป็อป